open-index/open-wikipedia-markdown huggingface dataset:
Oksitocin

**Oksitocin** je hormon koji se oslobađa iz zadnjeg režnja hipofize (neurohipofiza), a stvara se u paraventrikularnom (u najvećoj meri) i supraoptičom jedru hipotalamusa. Osnovna uloga ovog hormona je u porođaju, kada izaziva kontrakcije materice i laktaciji, gde dovodi do kontrakcije glatkih mišićnih ćelija oko mlečnih žlezda dojke, što izaziva isticanje mleka.

U nervnom sistemu deluje i kao neurotransmiter.

## Građa i osobine

Oksitocin je polipeptid izgrađen od devet aminokiselina (nonapeptid). Stvara se u hipotalamusu u paraventrikularnom (u najvećoj meri) i supraoptičkom jedru. U istoimenim jedrima se sintetiše i drugi hormon neurohipofize (i hipotalamusa), vazopresin (uglavnom u supraoptičkom jedru). Molekulska masa oksitocina je 1007. Najpre se sintetiše njegov prethodnik koji se sastoji od neurofizina i oksitocina. Neurofizin igra ulogu u transportu oksitocina duž nervnih vlakna i koristi se kao marker oslobađanja osksitocina.

## Dejstvo

Oksitocin deluje kao hormon, koji se izlučuje u krv i putem krvotoka stiže do ciljnih organa. U nervnom sistemu može se lučiti na završecima nekih neurona i delovati kao neurotransmiter.
* Oksitocin izaziva kontrakcije materice za vreme porođaja.
* Za vreme laktacije izaziva kontrakcije glatkih mišićnih ćelija mlečnih žlezda što za posledicu ima naviranje i isticanje mleka.
* Oksitocin se luči i u toku orgazma kod muškaraca i žena.
* Smatra se da oksitocin može uticati i na ponašanje. U toku seksualnog odnosa pretpostavlja se da lučenje oksitocina u mozgu može izazvati osećaje zadovoljstva, nežnosti i privrženosti.

## Reference

## Literatura
* Darinka Koraćević; Gordana Bjelaković; Vidosava Đorđević: *Biohemija*, Savremena administracija 

## Vanjske veze
Oftalmoskop

**Oftalmoskop** ili **fundoskop** je medicinski instrument koji služi za pregled oka. Njegovo korištenje je važno u procjeni zdravlja mrežnice i staklastog tijela.
U slučaju pacijenata s glavoboljom, oftalmoskopski nalaz otečenog optičkog diska ili edema papile važan je znak povećanja intrakranijalnog tlaka, koji između ostalog može upućivati na hidrocefalus, benignu intrakranijalnu hipertenziju (pseudotumor mozga) ili tumor mozga. Ekskavaciju optičkog diska vidimo kod glaukoma.
U pacijenata s dijabetesom, redoviti oftalmoskopski pregled oka (jedanput u šest mjeseci do godine dana), važan je za praćenje dijabetičke retinopatije, jer gubitak vida tokom dijabetesa može biti spriječen laserskom operacijom mrežnce, ukoliko je retinopatija primijećena ranije.
U arterijskoj hipertenziji, hipertenzivne promjene mrežnice vrlo su slične onima u mozgu i mogu prethoditi cerebrovaskularnom inzultu.

Brojne tvrtke proizvode direktne oftalmoskope, uključujući: Welch Allyn, Heine, Riester i Keller. Oftalmoskopi se često prodaju zajedno s otoskopima, kao dijagnostički set.

## Historija
Iako ga je 1847. prvotno izmislio Charles Babbage, njegova korist prepoznata je tek nakon što ga je 1851. neovisno izmislio Hermann von Helmholtz.

Za vrijeme usavršavanja u Francuskoj Andreas Anagnostakis, oftalmolog iz Grčke, sjetio se napraviti instrument koji se drži u ruci dodavši mu konkavno zrcalo. Austin Barnett kreirao je model za Anagnostakisa, koji je on koristio u praksi i posljedično kada je predstavljen na prvoj Oftalmološkoj Konferenciji u Brusselsu 1857, instrument je postao vrlo popularan među oftalmolozima.

1915 Josh Zele i John Palumbo izmislili su prvi direktni oftalmoskop za prosvjetljavanje koji se drži u ruci, prethodnik naprave koja se danas koristi u klinikama diljem svijeta. Ovo poboljšanje i moderniziranje von Helmholtzovog izuma omogućilo je oftalmoskopiji da postane danas jedna od najraširenijih medicinskih pretraga u svijetu. Tvrtka koja je pokrenuta na temelju ovog izuma je Welch Allyn.

## Vrste
Postoje dvije glavne vrste oftalmoskopa: direktni i indirektni.

### Direktni oftalmoskop
Instrument je odprilike veličine male baterije (za osvjetljavanje) s nekoliko leća koje mogu povećavati do 15 puta. Ova vrsta oftalmoskopa se najčešće koristi tokom rutinskog fizikalnog pregleda.

### Indirektni oftalmoskop
Indirektni oftalmoskop pričvršćen je liječniku na glavu, a u ruci drži malu leću. Omogućuje širi i bolji pogled na očnu pozadinu, čak i ako su leće zamagljene kataraktom. 
Neizravni oftalmoskop može biti monokularan ili binokularan.
Biomikroskop

**Biomikroskop** je stereomikroskop s procjepnom svjetiljkom koja stvara "optičke rezove" prozirnih dijelova oka. Tako je moguće promatrati rožnicu, prednju komoricu, leću i staklovinu kao da se radi o histološkim rezovima. Osim toga, biomikroskopom se promatraju i drugi dijelovi oka: vjeđe, spojnica, bjeloočnica i šarenica. Ima promjenjivo povećanje od 5 do 25 puta.
Biomikroskop je temeljni i nezamjenjiv instrument u mnogim dijagnostičkim i terapijskim zahvatima, kao što su fluoresceinska proba, odstranjivanje stranog tijela s prednjeg segmenta oka, vađenje šavi, laseriranje. 

Na biomikroskop se mogu priključiti različiti dodaci:
* **[[Okular]] za suradnika**. Omogućava promatraču da vidi isto što i ispitivač.
* **Aplanacijski [[tonometar]]**. Omogućava mjerenje i neposredno očitavanje vrijednosti intraokularnog tlaka.
* **[[Pahimetar]]**. Mjeri debljinu rožnice.
* **Laser**. Laserska zraka se usmjerava u oko pomoću procjepne svjetiljke.
* **[[Digitalni fotoaparat|Fotoaparat]]**. Njime se može snimati prednji segment, očna pozadina i fluoresceinska angiografija.
    
Uz mikroskop se mogu koristiti razne kontaktne i nekontaktne leće. Na primjer, trozrcalna kontaktna leća služi za pregled središnje mrežnice, periferne mrežnice i komornog kuta (gonioskopija). 

Za vrijeme pregleda ispitanik sjedi na stolici ispred biomikroskopa, a bradu i čelo prisloni u posebna ležišta kako bi mu glava za vrijeme pregleda bila fiksirana.
Serotonin

**Serotonin** ili 5 hidroksi triptamin je jedan važan neurotransmiter. Serotonin je hormon zadovoljstva.

## Sinteza

Nastaje iz aminokiseline triptofan. Najpre dolazi do hidroksilacije triptofana uz pomoć enzima triptofan hidroksilaza. Za ovaj proces važan je tetrahidrobiopterin. Sledeći korak je dekarboksilacija 5 hidroksi triptofana do serotonina

## Zastupljenost i uloga
Zastupljen je svuda u ljudskom telu, ali najviše u:
* gastrointestinalnom sistemu u neuroendokrinim ćelijama-oslobađanjem serotonina iz ovih ćelija nastaje osećaj mučnine i povraćanja-odbrambena reakcija.
* centralnom nervnom sistemu u () gde ima uloge u regulisanju sna, REM faza sna. Učestvuje u regulisanju osećaja sitosti i gladi i modulisanjju bola. Veoma važna uloga je i u izazivanju osećaja zadovoljstva.
* trombocitima gde učestvuje u procesu koagulacije. Serotonin deluje vazokonstrikotorno.

## Metaboliti
Razgrađuje se dejstvom enzima monoaminooksidaze MAO. Inaktivacijom nastaje produkt 5 hidroksi indol sirćetna kiselina koja se može meriti u mokraći. Povećana je kod bolesti-karcinoid, gde dalzi do tumorke proliferacije neuroendokrinih ćelija gastrointestinalnog trakta. Karcinoid se odlikuje napadima povraćanja, osipa po koži, temperature, halucinacije...

Iz serotonina se može sintetisati melatonin-hormon epifize (epifiza), koji ima ulogu u inhibiji sekrecije gondotropina iz hipofize i tako odlaže pojavi puberteta.

## Supstance koje sadrže serotonin
Serotonina ima i u čokoladi, ali i u mnogim drugim namirnicama:mleko, sir, voće, vino.... 
Takođe neke droge npr. ekstazi-MDMA, LSD povećavaju količinu serotonina što izaziva euforiju i zavisnost.

Medikamenti koji povećavaju količinu serotonina (SSRI) se koriste u lečenju depresije (depresija).

## Reference

## Literatura
* 
* 
* 
* Darinka Koraćević, Gordana Bjelaković, Vidosava Đorđević-Biohemija, savremena administracija, medicinski fakultet u Nišu

## Vanjske veze

* http://www.chm.bris.ac.uk/motm/serotonin/
Good Morning, Vietnam

***Good Morning, Vietnam*** je američka filmska komedija snimljena 1987. godine, čija se radnja odvija u Sajgonu za vrijeme vijetnamskog rata, a koja je temeljena na istinitoj priči o Adrianu Cronaueru (Robin Williams), disk džokeju radio-stanice Mreže američkih oružanih snaga (AFRS), koji je bio popularan među trupama koje su služile u Južnom Vijetnamu, ali koji je zbog svoje nekonvencionalnosti izazivao pretpostavljene. Scenario za film je napisao Mitch Markowitz a režiju potpisao Barry Levinson.

Williams je za svoju ulogu nominiran za Oscara za najboljeg glumca.

## Soundtrack

Album sa soundtrackom je sadržavao samo pjesme označene zvjezdicom. U SAD je doživio platinastui nakladu. Pjesma Louisa Armstronga je izdana kao singlica te postala jedan od najvećih hitova - dvadeset godina nakon originalnog izdanja.

## Pozicije na top-listama

## Reference

## Vanjske veze
* 
*
Budim

**Budim** (, , , ) je zapadni deo mađarskog glavnog grada Budimpešte smešten na desnoj obali Dunava.

Budim se prostire na približno jednoj trećini površine Budimpešte, brdovit je, i prilično pokriven šumom. Obično predstavlja sinonim za visoke životne standarde. Najpoznatiji spomenici su Budimski zamak i Citadela.

## Poreklo imena
Postoji više hipoteza o poreklu naziva *Budim*.
Prema jednoj, u korenu naziva je slovensko ime *Budimir*, neki smatraju da je ime izvedeno iz reči koju je lokalno stanovništvo koristilo da označi vodu, a razlog za to je bio Dunav na čijim obalama se grad prostire, dok neki smatraju da je grad dobio ime po svom osnivaču, hunskom kralju Bledi, Atilinom bratu.

## Historija

Budim je bio glavni grad Mađarske od 1361. godine, sve dok ga nisu osvojili vojnici Otomanskog carstva 1541. godine, kada novi glavni grad postaje Bratislava, današnji glavni grad Slovačke, koja je tada nosila drugo ime (, ).

Krajem 17. veka, 1686. godine, Budim pada u ruke Habzburzima, koji naseljavaju veliki broj Nemaca kako bi obnovili grad opustošen prethodnim ratovima.

Godine 1690. Velikom seobom Srba pod vođstvom patrijarha Arsenija Čarnojevića povećao se broj Srba u budimskom Tabanu, gde su od ranije već živeli Srbi.

Budim je proglašen slobodnim kraljevskim gradom 1703. godine, da bi 1784. ponovo dobio status glavnog grada Mađarske. Spajanjem sa Obudom i Peštom prerasta 1873. godine u današnju Budimpeštu.

## Demografska istorija
Prema podacima iz 1715. godine, u Budimu je bilo 1538 kuća, od čega su 769 pripadale Južnim Slovenima (većinom Srbima), 701 je bila nemačka, i 68 su bile mađarske.

Prema podacima iz 1720. godine, broj stanovnika se smanjio na 30000 ljudi koji su naseljavali 1483 kuće, 851 je bila nemačka, 559 su bile južnoslovenske (većinom srpske), 68 je pripadalo Mađarima, a 5 Slovacima.

## Međunarodna saradnja
Budim je zbratimljen sa sledećim gradovima:
* Kapestrano, Italija

## Reference

## Povezano
* Budimpešta
* Pešta
* Stari Budim (ili Obuda)

## Vanjske veze

*
* Crteži budimskog zamka kroz vekove
Josipovac

**Josipovac** je prigradsko naselje grada Osijeka u Hrvatskoj, koji administrativno pripada Osječko-baranjskoj županiji. Nalazi se zapadno od Osijeka. 

## Stanovništvo
Naselje ima 4.395 stanovnika. Zadnjih godina u Josipovcu je zabilježen porast broja stanovnika.

## Kultura
U Josipovcu se nalazi veoma važno arheološko nalazište. Nalazište se nalazi na gradilištu autoceste A5 na čvoru Josipovac.

## Promet
Autocesta A5, otvorena 17. travnja 2009., ima svoje čvorište u Josipovcu. Time je Josipovac postao važno prometno križište za grad Osijek. Osim autoceste kroz Josipovac prolazi i željeznička pruga Osijek-Zagreb. U Josipovcu postoji željeznička stanica.

## Kultura
U Josipovcu djeluju dvije župe: Sv. Josip i Sveti Luka. Sveti Josip nalazi se u starom Josipovcu. Sveti Luka nalazi se u novijem dijelu Josipovca i jedan dio Višnjevčana ide u župu Svetog Luke.

## Sport
U Josipovcu djeluje NK Radnik, nogometni klub koji se trenutačno natječe u 2. ŽNL. Osim njega postoji i boćarski klub Sveti Luka. Iz Josipovca potječe poznati hrvatski nogometaš Jurica Vranješ.
Retinopatija

**Retinopatija** je opći pojam koji se odnosi na neki oblik neupalnog oštećenja mrežnice oka. Najčešće je opskrba krvlju uzrok ovog problema. Retinopatija je često odraz sistemskog oboljenja na oku

## Patofiziologija
Glavni uzroci retinopatije su:
* dijabetes
* arterijska hipertenzija
* prematuritet djeteta
* anemija srpastih stanica
* genetička retinopatija
* direktna izloženost suncu - solarana retinopatija
* medicinski proizvodi
* okluzija retinalne vene ili arterije

Mnogi tipovi retinopatije su progresivni i mogu dovesti do sljepoće, teškog gubitka ili slabljenja vida, osobito ako je zahvaćena makula. Retinopatiju dijagnosticira optometričar ili oftalmolog tokom oftalmoskopije. Terapija ovisi o uzroku bolesti.

## Odnos genetske retinopatije sa drugim rijetkim genetskim poremećajima
Nedavna otkrića genetskih istraživanja ukazuju da veliki broj genetskih poremećaja, genetskih sindroma i genetskih bolesti koji nisu u prijašnjoj medicinskoj literaturi bili povezani, mogu biti vezani u svom genetskom korijenu i uzrokom varirajućih promatranih fenotipskih poremećaja. Genetski uzrokovane retinopatije rezultat su jedne ili više ciliopatija koje leže u podlozi, a koje su nova klasa ljudskih genetskih poremećaja. Ostale poznate ciliopatije uključuju:
* primarnu cilijarnu diskineziju
* Bardet-Biedl sindrom
* policistična bolest bubrega i jetre
* nefronoptoza
* Alstrom sindrom
* Meckel-Gruber sindrom.

## Izvori

## Povezano
* Lista očnih poremećaja i bolesti 
* Lista sistemskih bolesti s očnom manifestacijom

## Vanjske veze
* Eyetalk - Forum for Retinal Screeners 
* The Importance of Being Cilia  Accessible article at Howard Hughes Medical Institute  on the importance and extensive use of cilia and basal bodies in many organ systems of human physiology, including for transfer of retinal nutrients.
Karlovački mir

**Karlovački mir** je mir sklopljen u Sremskim Karlovcima 26. januara 1699, između Austrije i njenih saveznika na jednoj strani i Turske na drugoj (na kraju Velikog bečkog rata 1683-1699), uz posredovanje Engleske i Holandije. U ovom istorijskom događaju učestvovali su i predstavnici hrišćanske Svete liga, Rusije, Venecije i Poljske.

Pregovori su počeli još 24. oktobra 1698. i prvi put u istoriji diplomatije odvijali su se za okruglim stolom, da niko nema primat u pročelju. Svaka od četiri delegacije ulazila je u većnicu (u improvizovanoj baraci) na svoja vrata, da ni tu ne bi bilo prvenstva nijedne strane.

Mir je zatražila Turska, posle nekoliko uzastopnih poraza u ratu sa Austrijom, počev onog pod Bečom 1683, pa do bitke kod Sente 1697, čime je označeno njeno definitivno povlačenje iz Srednje Evrope. Tih dana u Karlovcima i Petrovaradinskoj tvrđavi bilo je smešteno preko 150 ljudi, članova delegacija i onih što su ih opsluživali. Mnogi su bili pod razapetim šatorima u blizini većnice.

Tursku je zastupao reisefendija Rami, Austriju grof Volfgang Etingen, Rusiju Prokopije Bogdanovič Voznicin, Poljsku Stanislav Malahovski, Veneciju Karlo Racini, Holandiju Jakob Kolier a Englesku ser Vilijem Pečet. Pregovarači su se sastajali 36 puta i konačno odlučili da potpišu mir, na dvadeset godina, 15 minuta pre ponoći «kada su zvezde imale pogodan položaj».

Određene su nove granice između Austrije i Turske. Erdelj (Transilvanija), ostao je pod vlašću austrijskog cara, Banat, omeđen Morišom i Tisom, zadržala je Turska, od ušća Tise išla je granica pravom linijom prema Mitrovici, tako da je i donji Srem ostavljen Turcima, a dalje je Sava činila granicu od ušća Bosuta do Une, pa je Hrvatska, kao i Slavonija, Lika i Banija ušla u sastav Austrijske carevine. Venecija (Mletačka republika) dobila je Moreju, Knin, Sinj, Vrgorac i Gabelu, a dobila je i obalski pojas od Herceg-Novog do Risna. Kraljevina Poljska je dobila pokrajinu Podoliju u današnjoj Ukrajini.

Određena je mešovita komisija da sprovede razgraničenje, a granicu je povukao austrijski visoku oficir Alozije Ferdinand Marsili. Karlovačkim mirom vraćeni su zarobljenici obe strane, Turska se obavezala da će sprečiti pogranične upade osobito hajduka i prebega, a omogućeno je austrijskim podanicima slobodno trgovanje po Turskoj., takođe je obezbeđena zaštita hrišćanskih hodočasnika u Palestini.

Na mestu gde je potpisan Karlovački mir u Sremskim Karlovcima petrovaradinski franjevci su u nekadašnjoj većnici uredili bogomolju, da bi karlovački katolici podigli 1817. hram pod nazivom Kapela mira.

## Povezano
* Beogradski mir

## Vanjske veze

* „Tri veka okruglog stola“ , Vlada Arsić, *Press magazin*, 28. decembar 2007.
* „Kapela mira i okrugli sto“ , Nenad Prodanović, *Klub putnika Srbije*, 27. oktobar 2007.
Staklasto tijelo

**Staklasto tijelo** (lat. corpus vitreum) je dio oka koji najvećim dijelom ispunjava unutrašnjost očne jabučice (*bulbus oculi*). Svojim prednjim dijelom ono je u vezi sa očnom lećom, a pozadi i sa strana je u vezi sa unutrašnjom očnom ovojnicom, odnosno mrežnicom.

Staklasto tijelo ima želatinoznu strukturu i normalno je potpuno providno. Kod bolesnih stanja ovojnica oka i očnog sočiva, dolazi i do promjena u staklastom tijelu. U njemu se može pojaviti krv (hemoftalmus) ili gnoj (endoftalmitis). Probojne povrede oka mogu dovesti do isticanja vitreusa, što za posljedicu može imati sušenje, odnosno atrofiju oka.

U staklovini mogu nastati flotirajuće mutnine koje se označavaju kao "leteće mušice" (engl. *floaters*). One su obično bezazlene. Tokom starenja dolazi do skvrčavanja vitrealnog tijela, a mogu se pojaviti i adhezije s mrežnicom, koje opet u nekim slučajevima dovode do ablacije mrežnice. Vitrealna kirurgija je dio očne kirurgije kojom se neprozirno staklasto tijelo zamijeni fluidnim prozirnim medijem (zrak ili silikonsko ulje). Ta se operacija zove vitrektomija.
Gonioskopija

**Gonioskopija** je pregled koja omogućuje ispitivaču pregled iridokornealnog kuta ili sobičnog kuta (kut koji zatvaraju rožnica i šarenica) oka, a koristi indirektne rožnične leće (gonioleće) u kombinaciji s biomikroskopom. 

Važnost ovog pregleda je u dijagnozi i pračenju raznih stanja oka povezanih ponajprije s glaukomom.

Način pretrage ovisi o vrsti leće koja se koristi:
* Koeppe-ova direktna gonioleća
* Goldmann-ova indirektna gonioleća
* Zeiss-ova indirektna leća

Pretraga kuta otkriva nekoliko podataka:
* **Širina iridokornealnog kuta** (široki kut, srednješiroki kut, uži kut, uski kut, zatvoreni kut) - što ovisi o broju vidljivih strukutra (više struktura vidljivih, širi kut)
* ** Postojanje prednje [[sinehija|sinehije]]** - sraštenje šarenice s iridokornealnim kutem ili okolnim strukturama. Pritiskom leće na oko možemo povećati introkularni pritisak u prednjoj sobici oka što dovodi do mehaničkog otvaranja kuta što nam omogućava bolje pregled i razumijevanje procesa u samom kutu.
* **pigmentaciju iridokornealnog kuta**
Okular

**Okular** je leća ili sustav leća kroz koji se gleda slika predmeta koju stvara neka optička naprava.

Okular omogućuje gledanje slike s manje udaljenosti nego što bi bilo moguće prostim okom, pa se time postiže i veći vidni kut, tj. predmet čiju sliku gledamo izgleda veći.

Zbog potrebe za poboljšavanjem optičkih svojstava tijekom je vremena razvijeno mnogo tipova okulara, a najpoznatiji su:

* Huygensov
* Ramsdenov
* Kellnerov
* Abbeov ortoskopski
* Ploesslov
Ispitivanje vidnog polja

**Ispitivanje vidnog polja** je pregled koji se provodi radi otkrivanja ispada u pacijentovom vidnom polju. Ispitivanje se izvodi stručna osoba (liječnik, posebno obučena medicinska sestra ili tehničar) na više načina: 
* bez tehničkih pomagala 
* pomoću ručno upravljanog uređaja
* pomoću automatiziranog uređaja (npr. perimetar "Octopus", "Humphrey" itd.). Testovi izvedeni pomoću uređaja olakšavaju dijagnostiku jer daju detaljan grafički prikaz pacijentovog vidnog polja.

## Metode ispitivanja

Tehnike koje se koriste za testiranje vidnog polja:
* **Ispitivanje vidnog polja konfrontacijom** - Ispitivač traži od pacijenta da prekrije jedno oko i gleda u ispitivača. Ispitivač tada pomiče svoju ruku izvan pacijentovog vidnog polja i zatim ju vraća natrag. Pacijent signalizira ispitivaču kada primjeti ruku u vidnom polju. Ovaj pregled ispitivači često izvode kao jednostavan i uvodni test.
* **Ručna perimetrija** - Pacijent mora sjediti na udaljenosti od oko 1 m od ekrana u središtu kojeg je meta. Oko koje se ne testira prekriveno je tijekom ispitivanja. Dok pacijent gleda u centar ekrana, ispitivač pomiče testnu oznaku prema pacijentovom vidnom polju. Pacijent signalizira ispitivaču kada uoči oznaku. Ovaj test omogućuje crtanje karte pacijentovog vidnog polja.
* **Automatska perimetrija** - Pacijent sjedi ispred konkavne kupole s ugrađenim sićušnim sijalicama; u sredini kupole je označena meta. Oko koje se ne testira prekriveno je, a pacijentu se daje taster koji će koristiti tijekom ispitivanja. Pacijent sjedi ispred kupole i usredotočava se na metu u sredini. Tada se sijalice automatski počinju paliti i gasiti, a pacijent stisne dugme na tasteru svaki put kad primijeti da se neka od sijalica upalila. Potom računalo automatski izračunava pogreške i pogotke, te na osnovu tih izračuna iscrtava kartu pacijentovog vidnog polja.

## Vanjske veze
* IXMUS Color Field Test for Macula and Optic nerve Disease  
* MedicinePlus Medical Encyclopedia: Visual Field
Melanin

**Melanin** (grč. *μέλας* (mèlas) "crno") je crni ili smeđi pigment koji nastaje putem enzimske oksidacije tirozina, a koji je sadržan u velikom broju biljnih i životinjskih vrsta, kao i kod čovjeka. Kod životinja i čovjeka melanin se stvara u ćelijama melanocitima u koži, očima, kosi te stoga utiče na boju ovih tkiva. Melanin je najviše *odgovoran* za boju kože kod čovjeka. Nedostatak melanina u koži naziva se albinizam.

## Povezano
* Albinizam
* Melanom
Bosanski vilajet

**Vilajet Bosna** (do 1865. **[[Ajalet|Ejalet]] Bosna**) je ime za važnu provinciju Bosna (odnosno vilajet), u Osmanlijskom carstvu. Bosanski vilajet je bio najzapadnija osmanlijska provincija, koja je obuhvatala priličan dio teritorije današnje države Bosne i Hercegovine. Za osmanlijske vladavine, ovaj vilajet je bio naprije sandžak, poznat kao **Sandžak Bosna**. Poslije 1580, bosanski sandžak je postao dio **bosanskog [[pašaluk]]a**, koji se sastojao od nekoliko sandžaka, do tada je bio dio rumelijskog ejaleta.

Na svom teritorijalnom vrhuncu, sredinom 17. vijeka, Bosanski pašaluk je pokrivao prostor cijele današnje Bosne i Hercegovine, kao i dio Slavonije, Like i Dalmacije, u današnjoj Hrvatskoj. Sastojao se od osam sandžaka i 29 kapetanija:
* Sandžak Požega (2 kapetanije)
* Sandžak Bosna (7 kapetanija)
* Sandžak Bihać (4 kapetanije)
* Sandžak Lika (7 kapetanija)
* Sandžak Klis (4 kapetanije)
* Sandžak Hercegovina (4 kapetanije)
* Sandžak Zvornik
* Sandžak Cernik

Međutim, u istom vijeku, tokom osmanlijskih ratova u Evropi, teritorije ove provincije su se znatno smanjile. Nakon Karlovačkog sporazuma, 1699, provincija se svela na samo četiri sandžaka i dvanaest kapetanija. No u periodu do Požarevačkog sporazuma, potpisanog 1718, stvoreno je još dvadesetosam kapetanija, većinom uzduž Vojne krajine. S druge strane ove granice, bile su austrijske vojne jedinice.

Noel Malcolm smatra da usprkos čestim nemirima u Hercegovini u 18. stoljeću, u bosanskom je ejaletu općenito bila bolja uprava nego u susjednim područjima u Srbiji, i nije bilo toliko razbojničkih prepada.

## Povezano
* Historija Bosne i Hercegovine
* Sastavni dijelovi Osmanlijskog carstva

## Reference
Kapilar

**Kapilari** su najmanji krvni sudovi, veličine 5-10 μm, dok im je zid debljine 0,5 mikromilimetara. Mala debljina zida kapilara služi efikasnoj i brzoj razmeni iz i u kapilare, molekula kiseonika, ugljen-dioksida , šećera, amino kiselina, vode, i ostalih materija, između krvi i ćelija tkiva. Nivo razmena materija kroz zidove kapilara varira od regiona do regiona, i u nekim delovima tela, kao što je mozak, razmena ne postoji.

Kapilari su najbrojniji krvni sudovi u organizmu, i broje se na oko 10 milijardi. Veličina celokupne površine svih kapilara je oko 6000 kvadratnih metara, dok su zidovi najtanjih kapilara od jednog sloja endotelijuma. 
Krv teče iz srca u arterije, koje se granaju u uske arteriole, a potom se one granaju u kapilare. Nakon što je izvršena razmena materija iz krvi dopremljene kapilarima na nivou tkiva, iz arterijskih nastaju venski kapilari koji dalje formiraju venule, a zatim iz njih nastaju vene, koje vraćaju krv u srce.

## Vrste kapilara
* **Kontinuirani kapilari**, Kod ove vrste endotelijalne ćelije su veoma blizu jedne drugim, i ostavljaju malo prostora izmeću svake ćelije. Ovi kapilari efikasno propuštaju male molekule kao i molekule koji poseduju visok nivo rastvorljivosti u mastima (molekule kiseonika, ugljendioksida i steroida), dok je propuštanje molekula rastvorljivih u vodi veoma mali (natrijum, kalijum, amino kiseline i šećeri).
* **Kapilari prekriveni porama**, Ovi kapilari omogućavaju transport velikih molekula kao i belančevina. Ova vrsta kapilara javlja se u organima koji zahtevaju visok nivo razmene materija, kao što su bubreg i debelo crevo.

## Vanjske veze
Incest

**Incest**, **rodoskranvljenje** ili **rodoskrvnuće**, je spolni odnos između osoba u bliskom krvnom srodstvu. U svim civiliziranim sredinama formalno se incestom smatra spolno općenje između ljudi koji su krvno vezani do 5. koljena, te je isti zabranjen.

Incest sam po sebi nije uzrok lošem potomstvu, no djeca rođena iz takvog odnosa mogu imati negativne osobine zbog pribrajanja recesivnih štetnih gena koji su isti u oba roditelja. Stoga su kod incestne djece češća degenerativna oboljenja (sljepoća, gluhonijemost), idiotija (duboka mentalna retardacija), duševne bolesti i neke tjelesne anomalije (npr. prekomjerni prsti).

Incest je i danas vrlo čest među obiteljima monarha i plemića, bilo vladajućih, bilo svrgnutih. Bio je uzrok degenerativnih osobina rimskih careva, julijevaca i flavijevaca. Bilo ga je među domorocima Inka, na Havajima i starom Egiptu (kraljevske obitelji).

Kao tabu tema, incest je često obrađivan u umjetnosti (od Sofoklovog *Kralja Edipa* do Marquezovog romana *Sto godina samoće*).

## Povezano
* Rodoskrvnuće kod evropskih kraljeva
Miraz

**Miraz** (turski *miras*, arapski *mirat*, latinski *dos*), također i regionalno **dota** (ital. *dote*), predstavlja novac, zemlju, ili druga materijalna dobra koja žena udajom donosi u porodicu. Miraz je nekada bio doprinos mladenkine porodice budućim troškovima koji nastaju njenim useljenjem u mladoženjin dom ili osnivanjem novog domaćinstva.

U patrijarhalnom društvu, ukoliko mladenka ima braće, miraz koji dobije prilikom udaje bio je sve što ona dobija od roditelja i nije imala pravo na drugo nasljedstvo. Iako danas i sinovi i kćeri zakonski imaju jednako pravo na nasljedstvo, u mnogim seoskim sredinama i dalje se zadržao ovakav običaj tako što se kćerka dobrovoljno odriče svog dijela nasljedstva. U Viktorijanskoj eri miraz bi se vraćao mladenskinoj porodici ukoliko bi ona umrla ne ostavivši iza sebe djece, odnosno imovinu koju je žena donijela kao miraz mogla su naslijediti samo njena djeca.

Obezbjeđivanje miraza nekada se gledalo kao na vrstu milostinje. U nekim slučajevima od opatica se očekivalo da u manastir prilikom zaređivanja donesu miraz.

Ni miraz u obliku zemlje nije bio rijedak. U jugozapadnoj Njemačkoj ljudi koji nisu imali sinova svojim bi kćerima u miraz davali zemlju, pod uslovom da njen suprug uzme njeno prezime. Katarina Portugalska, supruga kralja Karla II Engleskog i Škotskog kao svoj miraz donijela je indijski grad Bombaj 1661. godine. Iako Karlo II i Katarina nisu imali djece, Bombaj je ostao u engleskom posjedu nakon njezine smrti.

U Indiji je zahtjevanje miraza zakonom zabranjeno: česti su slučajevi u kojima tek udata žena bude ubijena ili psihološkim mučenjem bude odvedena do samoubistva od strane muža ili njegove rodbine, u pokušaju da se od njene iznudi veći miraz. 

Ukoliko mladenka nije imala braće onda je ona bila nazivana **miraždžika** i njoj pripada pravo da u miraz dobije dio roditeljskog imanja ili cijelo imanje ako nema drugih sestara.

U srednjovjekovnoj Bosni nije bilo miraza, kako svjedoči testament, u Italiju izbjeglog, velikaša Pribislava Vukotića iz 1475: "u Bosni žena ne dobija nikakav miraz, nego je tamo muž prima iz ljubavi, radi njene dobrote i zbog čestitosti njene porodice".

## Izvori
Ajalet

**Ajalet** (tur. *ayalet* od arap. *äyālä*), nadležno područje valije; oblast, pokrajina, upravna jedinica, provincija, ejalet, ejalat. Oblast u bivšoj Turskoj, kojoj je stajao na čelu jedan činovnik (valija, mutasarif) s titulom paše, zbog čega se zvala i pašaluk; dijelila se na više sandžaka; poslije 1865. više ejaleta sačinjavalo je jedan vilajet .

## Bosna
«Bosna je za turske uprave najprije bila ajalet, a 1865. god. postala je vilajet» (Abdulah Škaljić, *[[Izvori#Turcizmi|Turcizmi]]*). Godine 1833. postala Hercegovina je postala samostalan ejalet s vezirom na čelu (*[[Hercegovački pašaluk|Ejalet Hersek]]*). God. 1865. od Bosanskog i Hercegovačkog ejaleta formiran je Bosanski vilajet, kome je na čelu stajao valija (guverner)*.

== Reference ==


== Bibliografija ==
* Vladimir Anić, Ivo Goldstein, *Rječnik stranih riječi* (2002)
* Milan Vujaklija, *Leksikon stranih reči i izraza* (1991)
* Bratoljub Klaić, *Rječnik stranih riječi* (1978)
* Abdulah Škaljić, *Turcizmi u srpskohrvatskom jeziku* (1979)
* *Opća enciklopedija JLZ'' (1977-1988) s. v. Bosanski pašaluk
Smederevski sandžak

**Smederevski sandžak** () je upravna jedinica Osmanskog carstva u kojoj je izbio Prvi srpski ustanak, a čiji je domaći kolokvijalni naziv ***Beogradski pašaluk*** (). Među Turcima Osmanlijama Smederevski sandžak je takođe bio poznat i kao oblast *Morava* (nezvaničan naziv). Na osnovu današnjih procena Smederevski sandžak je u momentu izbijanja Prvog srpskog ustanka imao oko 400.000 stanovnika, od kojih su oko 40-50.000 bili muslimani (najvećim delom srpskog jezika).

Zabuna u vezi sa zvaničnim nazivom Smederevskog sandžaka je jedan od velikih propusta domaće istoriografije, a istorijski netačan naziv *Beogradski pašaluk* je kasnije našao put i do stranih istoričara.

Smederevski sandžak osnovan je neposredno nakon pada Srpske despotovine (1459. godine). Nakon otomanskog osvajanja Beograda (1521. godine) uprava Smederevskog sandžaka je premeštena u Beogradsku tvrđavu. Do 1541. godine Smederevski sandžak je bio u sastavu Rumelijskog ejaleta ( ili ), a od tada do kraja 17. v. Budimskog beglerbegluka. U Beogradu je, u vreme Osmanskog carstva, postojalo 273 džamija i mesdžida. U vreme austrijske vladavine (1717—1739) srušen je velik broj džamija, a ostale su srušene nakon prvog srpskog ustanka.

Krajem 18. v. Smederevski sandžak se delio u 12 nahija, koje će ostati do izbijanja Prvog srpskog ustanka: beogradska, smederevska, požarevačka, ćuprijska, jagodinska, kragujevačka, užička, valjevska, šabačka, rudnička, sokoska i boravička.

## Povezano
* Prvi srpski ustanak

## Fusnote

## Reference
Stamford Bridge

**Stamford Bridge** (nadimak *"The Bridge"*) je nogometni stadion kojeg koristi Chelsea F.C. Stadion je sagrađen 1876. godine, a obnavljan je dvaput, 1905. i 1990. godine. Stadion može primiti 42.055  gledatelja, a dimenzije igrališta su 100x69 metara.

## Kapacitet po tribinama
* Sjeverna tribina (*Matthew Harding Stand*): **10.884**
* Južna tribina (*Shed End*): **6.814**
* Istočna tribina (*East Stand*): **10.925**
* Zapadna tribina (*West Stand*): **13.432**

** Ukupno: **42.055**

## Izvori
Babinje

**Babinje**, **babine** ili **puerperij** je period koji počinje završavanjem četvrtog porođajnog doba. Puerperij traje do 6 sedmica, ili 40 dana nakon porođaja, koliko je potrebno da nestanu promjene genitalnih organa nastale tokom trudnoće, i da se oni vrate u stanje prije trudnoće.

## Karakteristike babinja
* Amenoreja
* Lohije - iscjedak iz rodnice
* Dojenje
* Involucija materice

#### Amenoreja
Amenoreja je izostanak menstruacije do kojeg dolazi nakon porođaja, zbog lučenja prolaktina, koji ima inhibirajuće djelovanje na gonadotropne hormone hipofize. Amenoreja kao posljedica lučenja prolaktina može potrajati do dvije godine, ovisno o prehrani majke, intenzitetu dojenja i početku uvođenja dohrane. Međutim, ako žena kratko doji ili uopšte ne doji, prva menstruacija se pojavi već sedmicu po porođaju.

#### Lohije
Lohije su iscjedak iz rodnice koji se javlja u vrijeme babinja. Na početku su lohije krvave, potom sukrvičaste i na kraju smeđe. Nakon najviše tri sedmice babinja iscjedak postaje oskudan i bjelkast. Ovo je uzrokovano time što se nakon dvije sedmice ušće materice zatvori tako da iscjedak predstavlja samo ljuštenje epitela rodnice uz vrlo oskudnu sluz iz grlića materice.

#### Involucija
Involucija materice predstavlja vraćanje materice u stanje prije poroda. Nakon placentarnog doba maternica ima veličinu glave djeteta i dosiže nivo pupka žene. U normalnom babinju ukoliko žena održava laktaciju, materica se za dvije sedmice vrati na veličinu prije poroda, a nakon četiri sedmice iznosi između 3 i 4&nbsp;cm u dijametru.

#### Dojenje
Dojenje ili laktacija počinje dva do tri dana nakon poroda. Najvažniji hormon za laktaciju je prolaktin, za čiju je produkciju osnovni podražaj dojenje. Pored prolaktina, za laktaciju su potrebni i drugi hormoni, kao što su: inzulin, kortizol, humani placentarni laktogen, progesteron i estrogeni. 
Ukoliko žena ne doji nivo mlijeka u dojkama opada već nakon 48 časova.

## Komplikacije u babinjama
* Postporođajna depresija
* Mastitis
* Obilnije krvarenje koje traje duže od desetak dana
* Puerperalni endometritis
* Puerperalna infekcija
* Upala međice
* Puerperalni endometritis 
* Puerperalna sepsa 
* Pijelonefritis
* Tromboembolia puerperalis
* Retencija mokraće

## Povezano
* Trudnoća
* Porođaj

## Vanjske veze
* The postpartum period 
* Wochenbett: Der Körper nach der Geburt
Kadiluk

**Kadiluk**, također **kaza** (tur. *kadılık* od *kadı*: sudac, prema arap. *qada*: suditi), u Turskom Carstvu, sudsko i upravno područje, kotar. Više nahija sačinjavalo je kadiluk, a više kadiluka sandžak. Na čelu kadiluka stajali su kajmakam (u upravnom), kadija (u sudskom) i muselim (u izvršnom) pogledu.

----
**Izvor**:
* *[[Izvori#ELZ|ELZ]]* (Svezak 4, Iz-Kzy)
Apgar test

**Apgar test** je test ocjene vitalnosti novorođenčeta. Usatnovila ga je Virdžinija Apgar 1952. Ovo je veoma jednostavan test koji mjeri osnovne parametre kod novorođenčeta ocjenom od 0 do 2 koje se potom sabiraju i daju vrijednosti rangirane od 0 do 10.

## Parametri Apgar testa
* boja kože
* srčani rad
* tonus mišića
* stepen očuvanosti refleksa
* pokušaj disanja

Koža može biti blijeda, cijanotična ili ružičasta, srčani rad gotovo odsutan, znatno ili lakše usporen sve do preko 100 otkucaja u minuti. Mišićni tonus može u potpunosti nedostajati ili biti znatno izražen. Refleksi mogu biti potpuno ugašeni, oslabljeni ili normalni. Vrijednost svakog od ovih znakova ocjenjuje se pojedinačno ocjenom 0, 1 ili 2, a ukupan zbir svih ocjena se sabira, dajući uvid u stanje novorođenčeta.

## Vrijednosti Apgar testa
Vrijednosti apgar testa su rangirane od 0 do 10, gdje je od 0 do 3 ocjena novorođenčeta rođenog u teškoj asfiksiji, od 4 do 6 vrijednost kod novorođenčeta sa slabije izraženim znacima asfiksije i od 7 do 9 znači vrlo lake depresije kod novorođenčeta, a 10 je optimalna vrijednost.

## Značaj Apgar testa
Iako nema apsolutnu vrijednost jer se stanje novorođenčeta po rođenju može naglo promjeniti na bolje ili na gore, Apgar test je odličan indikator stanja kod novorođenčeta.

## Povezano
* Porođaj
Metroragija

**Metroragija** označava krvarenje izvan menstrualnog ciklusa, kod žena koje nisu u menopauzi.

## Uzroci
Može, ali i ne mora biti povezana sa menopauzom. Kod adolescenata obično se javlja iz raznih razloga:
* endometrioza
* neravnoteža hormona
* endometijalna hiperplazija
* polipi
* korištenje kontraceptivnih sredstava na bazi progestina
* rak grlića maternice
* hipertenzija

## Izvori
* Grubisić Z, Mitrović B.: *Juvenilna Metroragija*, Jugosl Ginekol Opstet, 1976 mar-apr;16(2):115-9, http://www.ncbi.nlm.nih.gov/sites/entrez?db=pubmed&uid=979328&cmd=showdetailview&indexed=google
Amenoreja

**Amenoreja** () je stanje koje se odlikuje izostankom menstruacije tokom najmanje šest meseci, a može da bude *fiziološka* i *patološka*. Fiziološka amenoreja predstavlja normalni izostanak menstruacije u periodu pre puberteta, tokom trudnoće, za vreme dojenja i nakon menopauze. Patološka amenoreja se deli na primarnu i sekundarnu.

Primarna nastaje kada se kod fizički i polno zrele devojke prva menstruacija (menarha) ne pojavi do 16. godine života. Prisutna je kod 0,1% ženske populacije. Sekundarna amenoreja predstavlja izostanak menstruacije tokom tri ciklusa ili 6 meseci kod žena koje su već imale menstruaciju. Ova vrsta amenoreje se javlja kod približno 1% žena.

Neredovan menstrualni ciklus, u kome se menstruacija javlja u intervalu od 35 dana do šest meseci, se označava kao oligomenoreja. Amenoreja inače može biti simptom neplodnosti.

## Etiologija
Amenoreja nije bolest već simptom koji mogu prouzrokovati različiti etiološki faktori: hipotalamusni poremećaji (tumori i infiltrativne lezije, psihotropni lekovi, gubitak telesne težine, prekomerna fizička aktivnost, psihogeni poremećaji - emocionalni stres, anoreksija i sl), hipofizni poremećaji (destruktivne lezije, hipopituitarizam, tumori, kongenitalni poremećaji), poremećaji jajnika (sindrom policističnih jajnika, prevremena ovarijalna insuficijencija, tumori, testikularna feminizacija, galaktozemija, hemioterapija, iradijacija), poremećaji genitalnog trakta (atrofija endometrijuma, stenoza cerviksa, hematokolpos, kongenitalno odsustvo materice i vagine), oboljenja štitaste žlezde (hipotireoidizam, hipertireoidizam), oboljenja nadbubrežnih žlezda (kongenitalna adrenalna hiperplazija, Kušingov sindrom, tumori, Adisonova bolest) itd.

## Komplikacije
Nelečena amenoreja predstavlja rizik za osteoporozu i prevremenu ishemijsku bolest srca, a kada je udružena sa sindromom policističnih jajnika, hiperplaziju i karcinom endometrijuma. Žene često kasnije u životu imaju hipertenziju (povišen krvni pritisak), dijabetes i hiperlipidemiju (povišen nivo masti u krvi).

## Dijagnoza
Dijagnoza se postavlja na osnovu anamneze, detaljnog ginekološkog i ultrazvučnog pregleda i hormonalnih analiza (bazalni hormonalni status uz funkcionalne testove). Veoma često je temeljnu dijagnostiku potrebno dopuniti sa histeroskopijom, laparoskopijom i kariogramom (hromozomskom analizom).

## Lečenje
Lečenje je usmereno na korekciju osnovnog poremećaja, potom na nadoknadu hormona estrogena i ukoliko je neposredni cilj postizanje plodnosti, na indukciju ovulacije. Nadoknada estrogena je neophodna radi sprečavanja dugoročnih komplikacija. Kod hronične anovulacije sa normalnim nivoom estrogena neophodna je ciklična primena progesterona radi sprečavanja hiperplazije endometrijuma.

## Reference
Mastitis

**Zapaljenje [[dojke]]** ili **mastitis** može se javiti u svakom životnom dobu, odnosno u bilo kom uzrastu žene, ali se to izvan babinja dešava retko, mada zavisi i od jačine imunog sistema žene.

U babinjama međutim, mastitis je dosta česta komplikacija, jer su tada i najpovoljniji uslovi za infekciju dojke.

## Opis
### Faktori koji izazivaju mastitis
1. Prvi faktor su nedovoljno negovane i za dojenje u trudnoći nepripremljene dojke, a naročito bradavice porodilje sa pojavom prskotina na njima. Ove prskotine ili ragade mogu da služe kao ulazne vratnice infekciji.

2. Drugi faktor koji favorizuje pojavu mastitisa u babinjama je nedovoljno pražnjenje dojki, odnosno staza mleka.

3. Treći faktor pretstavlja nepravilno dojenje, odnosno produženo dojenje bez dovoljnog poštovanja osnovnih principa higijene, što se naročito često sreće kod nedovoljno iskusnih majki.

### Izazivači mastitisa
Mastitis mogu izazvati streptokoke, stafilokoke, bacil koli i pneumokoke.

### Putevi širenja infekcije dojke
* ushodni put
* kanalikularni put
* limfogeni put
* hematogeni put

### Simptomi
Bolesnica ima visoku temperaturu sa jezom i groznicom. Obolela dojka je uvećana, natečena, u početku čvrsta, hiperemična, topla i osetljiva.Spontani bolovi na dodir se pojačavaju. Prema lokalizaciji, apsces dojki može biti površan, može se razvijati ispod bradavice, odnosno biti subareolarni, može se lokalizovati duboko u dojci ili se razviti retromamarno između dojke i grudnih mišića.
### Lečenje
Bilo kako da je nastao i kako da se lokalizuje, mastitis zahteva dobro sprovedeno lečenje koje je u početku konzervativno i sastoji se u davanju visokih doza antibiotika širokog spektra, uz stavljanje toplih obloga na obolelu dojku. U toku mastitisa pa sve do izlečenja, dete ne sme da sisa niti da uzima mleko iz obolele dojke, jer se može inficirati uzročnicima gnojnog zapaljenja dojke, koji obično prelaze u mleko. Da bi se sprečio prekid laktacije, obolelu dojku po mogućnostvi treba redovno pažljivo prazniti nežnim izmuzavanjem.
Ukoliko se mlečnost dojke očuva, dete može obolelu dojku ponovo sisati tek po potpunom izlečenju, što se mora proveriti negativnim kulturama zasađivanjem mleka.

Mastitis može biti uzrok smanjenja ili potpunog prekidanja laktacije u oboleloj dojci i nepravilno tretiran može dovesti do stvaranja ružnih ožiljaka i do vrlo lošeg estetskog efekta.
## Literatura
1. Mladenović, D, Bogdanović, Z, Mihailović, A: Akušerstvo sa negom, Zavod za udzbenike i nastavna sredstva, Beograd, 2001.
Sisanje

**Sisanje** je način hranjenja podmlatka koji je svim sisavcima dao taj zajednički naziv. Za razliku od drugih životinjskih razreda koji uopće ne hrane svoj podmladak (kao npr. reptili) ili ga hrane prikupljenom hranom (kao većina ptica), ženke sisavaca imaju mliječne žlijezde koje luče hranjivu tekućinu (mlijeko), prilagođenu prehrambenim potrebama svog podmlatka. S rađanjem mladunčeta mliječna žlijezda počinje s lučenjem mlijeka kojom se mladunac hrani tako dugo dok ne može početi s hranjenjem i probavom obične, čvrste hrane inače svojstvene vrsti kojoj pripada. Kako se smanjuje potreba mladunca za mlijekom jer mladunac uz mlijeko počinje s uzimanjem druge hrane, smanjuje se i količina mlijeka koje luče žljezde.
Žanr

**Žandr** (iz francuskoga *Genre* = "podvrsta") raspodjela je specifičnih oblika umjetnosti po kriterijima relevantne forme (npr. filmski žanr, glazbeni žanr ili književni žanr). U svim područjima umjetnosti žanrovi su, međutim, nejasne kategorije bez fiksne granice. Mnoga djela prelaze granice žanrova i koriste kombinacije.

## Povezano
* Žanr kriminalistike
Mjuzikl

**Mjuzikl** (engl. *musical*) je glazbeno-scensko djelo zabavnog karaktera sa govorenim dijalozima, glazbenim i plesnim točkama, najčešće u dva čina. 

Nastao je oko 1900. na Broadwayu u New Yorku, kao izraz specifičnog američkog zabavnog života. U početku je bio svojevrsna sinteza burleske, vaudevillea, pantomime, baleta i operete, ali uskoro je postao samostalan oblik izrazitih osobina zahvaljujući prvenstveno kvalitetnim libretima koja se često temelje na vrijednim literarnim ostvarenjima, kao i prvorazrednim izvedbama. Glazbene točke nose obilježja zabavne i jazz glazbe, a neizostavan dio mjuzikla je i song.

Oko 1930. mjuzikl se proširio i u Europi, ponajprije u Engleskoj. U Francuskoj je mjuzikl profinjeniji i intimniji od engleskog, a tu song zamjenjuje chanson. U Njemačkoj je mjuzikl sentimentalan i po sastavu orkestra najbliži opereti.

Song je solistički glazbeni broj po kojem se mjuzikl pamti. Većina njih zaživi i kao evergreen pjesma, npr. Maria iz West Side Story i Don't cry for me Argentina iz Evite.

Zlatno razdoblje mjuzikla je bilo od 1920. do 1960., koje se naziva doba umjetničke zrelosti mjuzikla. Tada naime dolazi do čvršće povezanosti pjesme i plesa sa pričom, a zapleti su uvjerljiviji. U ovom razdoblju skladaju neki od najpoznatijih skladatelja, kao što su Jerome Kirn (Show Boat), Leonard Bernstein (West Side Story), Richard Rodgers (Oklahoma), i dr.

Nakon 1960. godine mjuzikl je i dalje privlačan i publici i skladateljima. Većina ih piše starim načinom, ali nastaje i nekoliko mjuzikala pod utjecajem rocka (Jesus Christ Superstar i Hair). Najznačajniji skladatelj druge polovine dvadesetog stoljeće je bio Andrew Lloyd Webber, čiji su najpoznatiji mjuzikli Cats, Phantom of the opera i Evita.
Prvi mjuzikl je film  Pjevać jezza(WARNER BROSA)
Edmond Rostand

**Edmon Rostan** (1. april 1868. - 2. decembar 1918.) je bio francuski pisac i dramatičar, koji je u jeku naturalizma oživeo romantični teatar i pokušao da mu vrati stari sjaj. Njegov "*Sirano d Beržerak*" osvojio je tadašnju publiku i održao se na pozorišnim repertoarima do danas.

Bio je član Francuske akademije, na poziciji 31, u periodu 1901-1918.
Kalabalak (muzički album)

: *Za značenje riječi vidi [[Kalabalak]]*

***Kalabalak *** šesti je studijski album makedonskog rock sastava Leb i sol, koji izlazi 1983. godine, a objavljuje ga diskografska kuća Jugoton.

Album snimaju u studiju M-2 radio Skoplja, zajedno sa gostima Slobodanom Bobiem Micevom na orguljama i Petrom Kargovom na saksofonu.

Riječ kalabalak se vratio u govorni srpski upravo zahvaljujući ovoj grupi.

## Popis pjesama
### A strana
# "Pubertet vlada gradom" (4:44)
# "Kalabalak" (3:55)
#* Tekst - Goran Stefanovski
#* Glazba - Vlatko Stefanovski
# "Bistra voda" (4:47)
# "L.A. krdija" (5:42)

### B strana
# "Billion Air-Conditions" (3:43)
# "Malo sutra" (3:52)
#* Tekst - Goran Stefanovski
#* Glazba - Vlatko Stefanovski
# "Bez reči (4:27)
# "Zelena fotelja doma mog" (5:20)

## Izvođači
* Vlatko Stefanovski - Gitara, vokal, udaraljke
* Dragoljub Đuričić - Bubnjevi, udaraljke
* Bodan Arsovski - Bas gitara, bas pedale, udaraljke, prateći vokali
* Ana Kostovska, Goran Stefanovski - Prateći vokali

**Glazbeni gosti**
* Slobodan Bobi Micev - Orgulje (Hammond), glockenspiel, prateći vokali 
* Petar Kargov - Saksofon (Tenor)

### Produkcija
* Producent, aranžer - Leb I Sol
* Autori - Bodan Arsovski (skladbe: A1, A3, B3) , Vlatko Stefanovski (skladbe: A3 do B1, B4)
* Tehničar - Braco Zafirovski, Milka Gerasimova
* Dizajn - M. Ilić
* Fotografija - V. Serafimov

## Vanjske veze
* Discogs - Recenzija albuma
Rudi Supek

**Rudi Supek** (Zagreb, 8. travnja 1913. - Zagreb, 2. siječnja 1993.) je bio jugoslavenski (hrvatski) filozof, sociolog i psiholog.

Diplomirao je filozofiju u Zagrebu. Studirao je kliničku psihologiju u Parizu, a 1952. godine doktorirao je na Sorboni. Za vrijeme Drugog svjetskog rata se pridružio francuskom pokretu otpora. Nijemci su ga strpali u koncentracioni logor Buchenwald kod Weimara, jedini logor koji su logoraši sami oslobodili. Bio je nositelj legije časti i pukovnik francuskog pokreta otpora.

Radio je na *Odsjeku za psihologiju* Filozofskog fakluteta u Zagrebu i *Institutu za društvena istraživanja* u Zagrebu. 1963. godine je na Filozofskom fakultetu u Zagrebu osnovao Odsjek za sociologiju. Inicijator je i jedan od osnivača Korčulanske ljetne škole. Od 1967. do 1973. godine urednik je časopisa *[[Praxis (časopis)|Praxis]]*, a utemeljio je i uređivao časopis *Pogledi*. Širok je spektar tema njegovih radova: od patopsihologije do antropološke, filozofske i socijalnoekološke problematike. 

## Djela
* "Egzistencijalizam i dekadencija" (1950.)
* "Psihologija građanske lirike" 
* "Sociologija i socijalizam" (1962.)
* "Herbert Spencer i biologizam u sociologiji" (1965.)
* "Ova jedina zemlja : idemo li u katastrofu ili u Treću revoluciju?"
* "Humanistička inteligencija i politika" (1969.)
* "Društvene predrasude" (1973.)
* "Zanat sociologa" (1983.)
* "Živjeti nakon historije" (1986.)
* "Grad po mjeri čovjeka" (1987.)

## Vanjske veze
* "Marx i revolucija" 
* Ratko R. Božović "In memoriam"